CELEX: 32019D0451
Language: lt
Date: 2019-03-19 00:00:00
Title: 2019 m. kovo 19 d. Komisijos įgyvendinimo sprendimas (ES) 2019/451 dėl statybos produktų darniųjų standartų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą (Tekstas svarbus EEE.)

20.3.2019   
               
               
                  LT
               
               
                  Europos Sąjungos oficialusis leidinys
               
               
                  L 77/80
               
            
         KOMISIJOS ĮGYVENDINIMO SPRENDIMAS (ES) 2019/451
         2019 m. kovo 19 d.
         dėl statybos produktų darniųjų standartų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 17 straipsnio 5 dalį,
         kadangi:
         
                     (1)
                  
                  
                     pagal Reglamentą (ES) Nr. 305/2011 gamintojai turi taikyti darniuosiuose standartuose, kurių nuorodos paskelbtos Europos Sąjungos oficialiajame leidinyje, pateiktus statybos produktų eksploatacinių savybių vertinimo metodus ir kriterijus, atsižvelgiant į šių produktų esmines charakteristikas;
                  
               
                     (2)
                  
                  
                     1996 m. rugpjūčio 29 d. raštu M/109, 1999 m. sausio 29 d. raštu M/130, 2001 m. birželio 26 d. raštu M/139, 1998 m. gruodžio 14 d. raštu M/122 ir 2000 m. gegužės 5 d. raštu M/135 Komisija Europos standartizacijos komitetui (CEN) pateikė prašymus parengti darniuosius standartus, kad būtų užtikrintas Tarybos direktyvos 89/106/EEB (2) įgyvendinimas (toliau – įgaliojimai). Remiantis įgaliojimais parengtų darniųjų standartų nuorodos skelbiamos Europos Sąjungos oficialiajame leidinyje (3);
                  
               
                     (3)
                  
                  
                     įgaliojimai leidžia jais remiantis parengtus darniuosius standartus peržiūrėti. Siekdamas atsižvelgti į technikos raidą ir Reglamento (ES) Nr. 305/2011 reikalavimus, CEN peržiūrėjo keletą šių darniųjų standartų. Visų pirma, CEN peržiūrėjo šių produktų darniuosius standartus: gaisro aptikimo ir signalizavimo sistemų, fibrocementinio šiferio ir jungiamųjų detalių, statybinio stiklo ir plokščiųjų fibrocementinių lakštų;
                  
               
                     (4)
                  
                  
                     Komisija įvertino, ar CEN peržiūrėti darnieji standartai atitinka atitinkamus įgaliojimus ir Reglamentą (ES) Nr. 305/2011;
                  
               
                     (5)
                  
                  
                     CEN peržiūrėti darnieji standartai atitinka atitinkamus įgaliojimus ir Reglamentą (ES) Nr. 305/2011. Todėl nuorodas į tuos standartus tikslinga paskelbti Europos Sąjungos oficialiajame leidinyje;
                  
               
                     (6)
                  
                  
                     pagal Reglamento (ES) Nr. 305/2011 17 straipsnio 5 dalį turi būti nurodytas kiekvieno darniojo standarto, kuris pakeičia kitą darnųjį standartą, bendro taikymo laikotarpis. Toks bendro taikymo laikotarpis yra nurodytas Europos Sąjungos oficialiajame leidinyje paskelbtame standarte EN 15824: 2017 dėl išorinio ir vidinio tinko organinių rišiklių pagrindu (4). Kadangi šis laikotarpis nėra pakankamai ilgas, kad gamintojai galėtų pasirengti naudoti standartą, būtina nurodyti naują bendro taikymo laikotarpį;
                  
               
                     (7)
                  
                  
                     tam, kad gamintojai galėtų kuo greičiau pradėti naudoti peržiūrėtus darniuosius standartus, šis sprendimas turėtų įsigalioti jo paskelbimo Europos Sąjungos oficialiajame leidinyje dieną,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo I priede pateiktos nuorodos į statybos produktų darniuosius standartus, parengtus siekiant užtikrinti Reglamento (ES) Nr. 305/2011 įgyvendinimą, yra skelbiamos Europos Sąjungos oficialiajame leidinyje.
         
         
            2 straipsnis
            Šio sprendimo II priede pateiktos nuorodos į statybos produktų darniuosius standartus, parengtus siekiant užtikrinti Reglamento (ES) Nr. 305/2011 įgyvendinimą, yra skelbiamos Europos Sąjungos oficialiajame leidinyje, nurodant šių standartų naują bendro taikymo laikotarpį.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2019 m. kovo 19 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 88, 2011 4 4, p. 5.
         
            (2)  1988 m. gruodžio 21 d. Tarybos direktyva 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (OL L 40, 1989 2 11, p. 12).
         
            (3)  OL C 92, 2018 3 9, p. 139.
         
            (4)  OL C 92, 2018 3 9, p. 139.
      
      
         
            I PRIEDAS
            
                        Nr.
                     
                     
                        Nuoroda į standartą
                     
                     
                        Nuoroda į pakeistą standartą
                     
                     
                        Bendro taikymo laikotarpio pradžia
                        (mmmm.mm.dd)
                     
                     
                        Bendro taikymo laikotarpio pabaiga
                        (mmmm.mm.dd)
                     
                  
                        1.
                     
                     
                        EN 54-5:2017+A1:2018
                        Gaisro aptikimo ir signalizavimo sistemos. 5 dalis. Šilumos detektoriai. Taškiniai šilumos detektoriai
                     
                     
                        EN 54-5:2000
                        Gaisro aptikimo ir signalizavimo sistemos. 5 dalis. Šilumos detektoriai. Taškiniai šilumos detektoriai
                        EN 54-5:2000/A1:2002
                     
                     
                        2019 yy xx
                     
                     
                        2022 8 31
                     
                  
                        2.
                     
                     
                        EN 54-7:2018
                        Gaisro aptikimo ir signalizavimo sistemos. 7 dalis. Dūmų detektoriai. Taškiniai dūmų detektoriai, kurių veikimas pagrįstas šviesos sklaida, šviesos praleidimu arba jonizacija
                     
                     
                        EN 54-7:2000
                        Gaisro aptikimo ir signalizavimo sistemos. 7 dalis. Dūmų detektoriai. Taškiniai detektoriai, kurių veikimas pagrįstas šviesos sklaida, šviesos praleidimu arba jonizacija
                        EN 54-7:2000/A1:2002
                        EN 54-7:2000/A2:2006
                     
                     
                        2019 yy xx
                     
                     
                        2022 8 31
                     
                  
                        3.
                     
                     
                        EN 492:2012+A2:2018
                        Fibrocementinis šiferis ir jungiamosios detalės. Gaminio techniniai reikalavimai ir bandymo metodai
                     
                     
                        EN 492:2012
                        Fibrocementinis šiferis ir jungiamosios detalės. Gaminio techniniai reikalavimai ir bandymo metodai
                     
                     
                        2019 yy xx
                     
                     
                        2020 yy xx
                     
                  
                        4.
                     
                     
                        EN 1096-4:2018
                        Statybinis stiklas. Padengtasis stiklas. 4 dalis. Gaminio standartas
                     
                     
                        EN 1096-4:2004
                        Statybinis stiklas. Padengtasis stiklas. 4 dalis. Atitikties įvertinimas. Gaminio standartas
                     
                     
                        2019 yy xx
                     
                     
                        2020 yy xx
                     
                  
                        5.
                     
                     
                        EN 1279-5:2018
                        Statybinis stiklas. Stiklo paketai. 5 dalis. Gaminio standartas
                     
                     
                        EN 1279-5:2005+A2:2010
                        Statybinis stiklas. Stiklo paketai. 5 dalis. Atitikties įvertinimas
                     
                     
                        2019 yy xx
                     
                     
                        2020 yy xx
                     
                  
                        6.
                     
                     
                        EN 12467:2012+A2:2018
                        Plokštieji fibrocementiniai lakštai. Gaminių techniniai reikalavimai ir bandymo metodai
                     
                     
                        EN 12467:2012
                        Plokštieji fibrocementiniai lakštai. Gaminių techniniai reikalavimai ir bandymo metodai
                     
                     
                        2019 yy xx
                     
                     
                        2020 yy xx
                     
                  
      
      
         
            II PRIEDAS
            
                        Nr.
                     
                     
                        Nuoroda į standartą
                     
                     
                        Nuoroda į pakeistą standartą
                     
                     
                        Bendro taikymo laikotarpio pradžia
                        (mmmm.mm.dd)
                     
                     
                        Bendro taikymo laikotarpio pabaiga
                        (mmmm.mm.dd)
                     
                  
                        1.
                     
                     
                        EN 15824:2017
                        Išorinio ir vidinio tinko organinių rišiklių pagrindu techniniai reikalavimai
                     
                     
                        EN 15824:2009
                        Išorinio ir vidinio tinko organinių rišiklių pagrindu techniniai reikalavimai
                     
                     
                        2018 3 9
                     
                     
                        2020 3 9